Naixiu en Toledo entre 1491 y 1503, Garcilaso d'a Vega estió o tercer fillo de Garcilaso d'a Vega (feneixiu o 8 de setiembre de 1512, tres días dimpués d'atorgar codicilo), sinyor de Arcos y comendador mayor de León en a Orden de Santiago, y de Sancha de Guzmán, sinyora de Batres y de Cuerva. Os suyos güelos paternos estioron Pedro Suárez de Figueroa, fillo de Gómez I Suárez de Figueroa y Elvira Lasso de Mendoza, chirmana d'o primer marqués de Santillana, y Blanca de Sotomayor (filla de Fernando de Sotomayor y Mencía Vázquez de Goes, a traviés de qui hereda o señorío de Arcos). A suya mai, Sancha de Guzmán, estió filla de Pedro de Guzmán, sinyor de Batres (fillo d'o cronista Fernán Pérez de Guzmán) y de María de Rivera.